4.10.2022.
LV
Eiropas Savienības Oficiālais Vēstnesis
C 381/7
Iepriekšējs paziņojums par koncentrāciju (Lieta M.10873 - SANLAM / ALLIANZ / SANLAM ALLIANZ AFRICA JV) Lieta, kas pretendē uz vienkāršotu procedūru (Dokuments attiecas uz EEZ)
(2022/C 381/06)
1.
Komisija 2022. gada 27. septembrī saņēma paziņojumu par ierosinātu koncentrāciju, saskaņā ar Padomes Regulas (EK) Nr. 139/2004 4. pantu (1).
Šis paziņojums attiecas uz šādiem uzņēmumiem: — Sanlam Limited (“Sanlam”, Dienvidāfrika)), — Allianz SE (“Allianz”, Vācija), — Sanlam Allianz Africa Proprietary Limited (“Sanlam Allianz Africa”, Dienvidāfrika), jaunizveidotu kopuzņēmumu.
Sanlam un Allianz Apvienošanās regulas 3. panta 1. punkta b) apakšpunkta un 4. punkta nozīmē iegūs kopīgu kontroli pār Sanlam Allianz Africa Koncentrācija tiek veikta, iegādājoties daļas jaunizveidotā kopuzņēmumā.
2.
Attiecīgie uzņēmumi veic šādu uzņēmējdarbību:
— Sanlam ir starptautiska finanšu pakalpojumu grupa, kurā ietilpst vairāki apdrošinātāji, finanšu pakalpojumu sniedzēji un citas finanšu iestādes; — Allianz ir integrētu finanšu pakalpojumu grupa, kas visā pasaulē darbojas dzīvības un nedzīvības apdrošināšanā un aktīvu pārvaldības produktu jomā.
3.
Sanlam Allianz Africa darbosies kā starp Sanlam un Allianz izveidots Visāfrikas dzīvības apdrošināšanas un vispārējās apdrošināšanas kopuzņēmums.
Sanlam izveidos subjektus, caur kuriem tas darbosies apdrošināšanas un aktīvu pārvaldības jomā Angolā, Beninā, Botsvānā, Burkinafaso, Kamerūnā, Kongo, Gabonā, Ganā, Gvinejā, Kotdivuārā, Kenijā, Madagaskarā, Malāvijā, Mali, Maurīcijā, Marokā, Mozambikā, Namībijā, Nigērā, Nigērijā, Ruandā, Senegālā, Dienvidāfrikā, Tanzānijā, Togo, Ugandā un Zambijā.
Allianz izveidos subjektus, caur kuriem tas darbosies apdrošināšanas jomā Burundi, Kamerūnā, Ēģiptē, Ganā, Kotdivuārā, Kenijā, Madagaskarā, Maurīcijā, Marokā, Nigerijā, Senegālā, Tanzānijā un Ugandā.
4.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
5.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā no šīs publikācijas datuma.
Vienmēr jānorāda šāda atsauce: M.10873 - SANLAM / ALLIANZ / SANLAM ALLIANZ AFRICA JV (1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.